द्वितीय राष्ट्रीय लोक अदालत का आयोजन आठ अप्रैल को
जिलाएवं सत्र न्यायाधीश राधामोहन चतुर्वेदी की अध्यक्षता में मंगलवार को जिला विधिक सेवा प्राधिकरण सभागार में द्वितीय राष्ट्रीय लोक अदालत की तैयारी को लेकर बैठक हुई। बैठक को संबोधित करते हुए जिला एवं सत्र न्यायाधीश चतुर्वेदी ने बताया कि द्वितीय राष्ट्रीय लोक अदालत का आयोजन आठ अप्रैल को किया जाएगा। उन्होंने अदालत के माध्यम से ज्यादा से ज्यादा प्रकरणों का निस्तारण करवाने के निर्देश दिए। साथ ही उन्होंने अदालत को लेकर प्रचार-प्रसार ज्यादा से ज्यादा करने को कहा जिससे आमजन को लाभ मिल सके। एडीजे अनवर अहमद ने विभिन्न कार्यालयाध्यक्षों को राष्ट्रीय लोक अदालत में आने योग्य अपने विभाग से संबंधित मुकदमों की सूची समय पर प्रस्तुत करने को कहा। जिला विधिक सेवा प्राधिकरण के पूर्णकालिक सचिव रामअवतार सोनी ने बताया कि राष्ट्रीय लोक अदालत बीकानेर, कोलायत, नोखा, श्रीडूंगरगढ़, लूणकरणसर खाजूवाला में आयोजित की जाएगी।
hin_Deva hin_Deva